als_Latn dik_Latn sag_Latn
Real nën këmbët e Bilbaos
Humbja e mban Realin në vend të parë me 2 pikë më shumë se Barcelona, por katalunasit nesër presin Rayo Vallecanon dhe kanë mundësi të marrin kryesimin.
Politiko
E Shtunë, 7 Mars 2015 | 20:26
0 Komente.
Athletic Bilbao ka mposhtur Real Madridin dhe i ka dërguar selam Barcelonës. Baskët kanë fituar ndeshjen e humbur në letër kundër kryesuesit të La Ligas, Realit të Madridit, duke i dhënë kështu një goditje të fortë fushatës së Los Blancos për të fituar sivjet ligën. Njëkohësisht, baskët i kanë dërguar një sinjal edhe Barcelonës, me të cilën ndeshen në finale të Super Kupës se Bilbaoi nuk ju frikësohet të mëdhenjëve.
Pjesa e parë ju takoi baskëve të cilët ishin të lëvizshëm në mesfushë, të sigurt në mbrojtje dhe me mjaft raste në sulm.
Goli i shënuar ishte fryt i një superaksioni. Pas disa pasimeve të shkurtëra në mesfushë, aksioni u bart para zonës së rreptësisë së Real ku Mikel Rico dhuroi një harkim të bukur, për një gol ende më të bukur me kokë, për Aritz Aduriz. Goli me precizitet kirurgjikal i Aduriz sigurisht do të gjejë vend në toplistën e golave më të bukur të javës. Ishte minuta 27.
Pas kësaj Real mori iniciativën dhe vazhdimisht sulmoi. Benzema u gjend disa herë vetëm me portier, por fati ishte me Gorka Iraizoz Moreno, i cili është ndër më meritorët për fitoren e baskëve.
Në fund të ndeshjes fati u ndihmoi edhe njëherë vendasve kur Bale dha një harkim/parabolim të gjatë duke parë Moreno të kishte lëshuar portën. Golin e sigurt e ndaloi shtylla.
Nga gjashtë pikë të mundshme, në dy ndeshjet e fundit, Real ka marrë vetëm 1.
Kjo humbje e mban Realin në vend të parë me 2 pikë më shumë se Barcelona, por katalunasit nesër presin Rayo Vallecanon dhe kanë mundësi të marrin kryesimin.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn